Ο **Αϊτόρ Καράνκα ντε λα Χοζ** (γεννημένος στις 18 Σεπτεμβρίου 1973) είναι Ισπανός πρώην ποδοσφαιριστής, ο οποίος αγωνιζόταν κυρίως ως κεντρικός αμυντικός (σε ορισμένες περιπτώσεις, αγωνίστηκε στην θέση του αριστερού αμυντικού), ενώ είναι ο νυν προπονητής της αγγλικής Μίντλεσμπρο.

Με εξαίρεση ένα σύντομο πέρασμα από τις ΗΠΑ, σε ηλικία 32 ετών, αγωνίστηκε κυρίως στην Ισπανία για λογαριασμό των Αθλέτικ Μπιλμπάο και Ρεάλ Μαδρίτης, αγωνιζόμενος σε 275 αναμετρήσεις της Πριμέρα Ντιβιζιόν σε διάστημα 13 σεζόν και κατακτώντας συνολικά επτά τίτλους με την τελευταία.

Στα τέλη της δεκαετίας του 2000, ο Καράνκα ξεκίνησε προπονητική καριέρα, εργαζόμενος, μεταξύ άλλων, ως βοηθός προπονητή στην Ρεάλ Μαδρίτης.

Αγωνιστική Καριέρα
------------------

### Σύλλογος

#### Αθλέτικ / Ρεάλ Μαδρίτης

Γεννημένος στην Βιτόρια-Γκαστέις της επαρχίας της Άλαβα, ο Καράνκα αγωνίστηκε ως νέος στην τοπική ομάδα της γενέτειράς του, την Ντεπορτίβο Αλαβές, και ολοκλήρωσε την εκπαίδευσή του στα τμήματα υποδομής της γειτονικής βασκικής Αθλέτικ Μπιλμπάο. Πραγματοποίησε το επαγγελματικό του ντεμπούτο με την δεύτερη ομάδα του συλλόγου το 1992, αγωνιζόμενος με την τελευταία στην Σεγούντα Ντιβιζιόν.

Ο Καράνκα προωθήθηκε στην πρώτη ομάδα του συλλόγου από τον Γιούπ Χάινκες το 1993, πραγματοποιώντας το ντεμπούτο του στην Πριμέρα Ντιβιζιόν στις 7 Νοεμβρίου σε μία εκτός έδρας ισοπαλία με σκορ 1–1 απέναντι στην Θέλτα Βίγο (αγωνίστηκε και στα 90 λεπτά της αναμέτρησης) και αγωνιζόμενος σε συνολικά 100 αναμετρήσεις πρωταθλήματος στην διάρκεια των τριών σεζόν παρουσίας του στον σύλλογο, προτού ακολουθήσει τον Γερμανό προπονητή στην Ρεάλ Μαδρίτης το 1997. Με την ομάδα της ισπανικής πρωτεύουσας χρησιμοποιείτο κυρίως ως αλλαγή, ωστόσο αγωνίστηκε σε συνολικά 33 αναμετρήσεις του Τσάμπιονς Λιγκ με τους Μαδριλένους, συμπεριλαμβανομένου του τελικού της σεζόν 1999–2000 απέναντι στην Βαλένθια ΚΦ (νίκη με σκορ 3–0). Επίσης, έχασε το μεγαλύτερο μέρος της σεζόν 1998–99, λόγω ενός καρδιακού προβλήματος.

#### Επιστροφή στην Αθλέτικ / ΗΠΑ

Την σεζόν 2002–03, ο Καράνκα επέστρεψε στην Αθλέτικ Μπιλμπάο. Βοήθησε τους *Λέοντες* να προκριθούν για το Κύπελλο ΟΥΕΦΑ στην δεύτερη σεζόν του, έπειτα από την κατάκτηση της πέμπτης θέσης στο πρωτάθλημα.

Ο Καράνκα μετακόμισε στην Μέιτζορ Λιγκ Σόκερ και τους Κολοράντο Ράπιντς το 2006. Στην διάρκεια της μοναδικής σεζόν του στις Ηνωμένες Πολιτείες, βοήθησε την ομάδα του να φτάσει ως τον τελικό των πλέι-οφ της Δυτικής Περιφέρειας, παρά το γεγονός ότι η προσπάθειά του αποκρούστηκε από τον Νταρίο Σάλα στην νίκη στην διαδικασία των πέναλτι επί της ΦΚ Ντάλας για τα ημιτελικά.

### Διεθνής

Ο Καράνκα αγωνίστηκε μόνο μία φορά με την Ισπανία σε επίπεδο ανδρών, στις 26 Απριλίου 1995, σε μία αναμέτρηση με αντίπαλο την Αρμενία στα πλαίσια των προκριματικών του Ευρωπαϊκού Πρωταθλήματος του 1996 στο Γερεβάν (νίκη με σκορ 2–0). Πραγματοποίησε 14 συμμετοχές με την Εθνική Ισπανίας U21, ενώ ήταν μέλος της ομάδας που τερμάτισε φιναλίστ στο Ευρωπαϊκό Πρωτάθλημα του 1996, ηττώμενη στον τελικό από την Ιταλία.

Ο Καράνκα εκπροσώπησε, επίσης, την χώρα στους Ολυμπιακούς Αγώνες του 1996 στην Ατλάντα, αγωνιζόμενος σε συνολικά τέσσερις αναμετρήσεις στην πορεία της ομάδας, η οποία έφτασε ως τα προημιτελικά.

Προπονητική καριέρα
-------------------

Τον Ιούνιο του 2010, ο Καράνκα ανέλαβε χρέη βοηθού προπονητή στην πρώην ομάδα του, Ρεάλ Μαδρίτης, δίπλα στον νεοπροσληφθέντα τεχνικό, Ζοζέ Μουρίνιο. Τρία χρόνια αργότερα αποχώρησε από τον σύλλογο, έπειτα από την άφιξη του Κάρλο Αντσελότι, ο οποίος έφερε μαζί του δικό του τεχνικό επιτελείο.

Στις 13 Νοεμβρίου 2013, ο Καράνκα ανέλαβε την τεχνική ηγεσία της ομάδας της Φούτμπολ Λιγκ Τσάμπιονσιπ, Μίντλεσμπρο, αντικαθιστώντας τον Τόνι Μόουμπρεϊ. Η πρώτη του αναμέτρηση στον πάγκο της ομάδας έληξε με την εντός έδρας ήττα της με σκορ 1–2 απέναντι στην Λιντς Γιουνάιτεντ, δέκα ημέρες αργότερα.

Στις 25 Απριλίου 2015, κατά την προτελευταία αναμέτρηση της ομάδας για την σεζόν, ο Καράνκα έδωσε εντολή στον τερματοφύλακα Δημήτρη Κωνσταντόπουλο να προωθηθεί για την εκτέλεση ενός κόρνερ στην διάρκεια των καθυστερήσεων του αγώνα, με το εκτός έδρας σκορ να είναι στο ισόπαλο 3–3 απέναντι στην Φούλαμ. Με τον τερματοφύλακα εκτός θέσης, οι αντίπαλοι κατάφεραν να πετύχουν το νικητήριο τέρμα με σκόρερ τον Ρος ΜακΚόρμακ, το οποίο έστειλε την Γουότφορντ στην Πρέμιερ Λιγκ και δυσκόλεψε αισθητά τις πιθανότητες ανόδου της Μίντλεσμπρο. Πέτυχε να οδηγήσει την ομάδα του ως τον τελικό των πλέι-οφ έπειτα από μία νίκη με συνολικό σκορ 5–1 επί της Μπρέντφορντ,, ωστόσο ηττήθηκε στην ύστατη αναμέτρηση με σκορ 0–2 από την Νόριτς Σίτι στο Στάδιο Γουέμπλεϊ.

Τίτλοι
------

### Σύλλογος

Ρεάλ Μαδρίτης
* Τσάμπιονς Λιγκ: 1997–98, 1999–2000, 2001–02
* Διηπειρωτικό Κύπελλο: 1998
* Πριμέρα Ντιβιζιόν: 2000–01
* Σούπερ Καπ Ισπανίας: 1997, 2001

### Εθνική

Ισπανία U21
* Ευρωπαϊκό Πρωτάθλημα U21: Φιναλίστ το 1996 και τρίτος το 1994

### Προπονητής

#### Ατομικές Διακρίσεις

Μίντλεσμπρο
* Football League Championship Manager of the Month: Ιανουάριος 2015

Στατιστικά προπονητικής καριέρας
--------------------------------

*Τελευταία ενημέρωση: 25 Μαΐου 2015*

| Ομάδα | Από | Έως | Στατιστικά |
| --- | --- | --- | --- |
| G | W | D | L | GF | GA | GD | Win % |
| Μίντλεσμπρο | 13 Νοεμβρίου 2013 | *Σήμερα* | &0000000000000087.00000087 | &0000000000000044.00000044 | &0000000000000020.00000020 | &0000000000000023.00000023 | &0000000000000122.000000122 | &0000000000000073.00000073 | +49 | &0000000000000050.57000050,57 |
| Σύνολο | &0000000000000087.00000087 | &0000000000000044.00000044 | &0000000000000020.00000020 | &0000000000000023.00000023 | &0000000000000122.000000122 | &0000000000000073.00000073 | +49 | &0000000000000050.57000050,57 |

Προσωπική ζωή
-------------

Ο νεαρότερος αδερφός του Καράνκα, Νταβίδ, είναι επίσης ποδοσφαιριστής. Αγωνιζόμενος στην θέση του επιθετικού, αγωνίστηκε επίσης για λογαριασμό της πρώτης ομάδας της Αθλέτικ, αν και με λιγότερη επιτυχία, περνώντας το μεγαλύτερο μέρος της καριέρας του αγωνιζόμενος σε ομάδες της δεύτερης κατηγορίας ή κατώτερων.

Παραπομπές
----------

1. ↑  Butragueño: "Karanka representa los valores de la casa" (Butragueño: "Karanka is what Real Madrid stands for"); Marca, 7 Ιουνίου 2010 (Ισπανικά)
2. ↑  Cristiano Ronaldo is the best in the world, says Real Madrid assistant coach Aitor Karanka, after Barcelona win; The Daily Telegraph, 22 Απριλίου 2012
3. ↑  Karanka demanding focus from Real[*νεκρός σύνδεσμος*]; ESPN FC, 23 Νοεμβρίου 2012
4. ↑  Heynckes lleva a cabo la revolución que anunció (Heynckes delivers promised revolution); El Mundo Deportivo, 7 Νοεμβρίου 1993 (Ισπανικά)
5. ↑  Llegó el central (Stopper has arrived); El Mundo Deportivo, 14 Αυγούστου 1997 (Ισπανικά)
6. ↑  Aitor Karanka de la Hoz – Matches in European Cups; at RSSSF
7. ↑  Karanka y su corazón dicen hasta pronto (Karanka and his heart say see you later); El Mundo, 4 Μαρτίου 1998 (Ισπανικά)
8. ↑  El mejor refuerzo (The best signing); El Mundo Deportivo, 29 Μαΐου 2002 (Ισπανικά)
9. ↑  Real Madrid got real test from Union, says Kaká Αρχειοθετήθηκε 2012-09-07 at Archive.is; Philadelphia Union, 24 Ιουλίου 2011
10. ↑  Forbes, Brian (29 Οκτωβρίου 2006). «Shootout repeats history». The Denver Post.. Ανακτήθηκε στις 17 Μαΐου 2015.
11. ↑  Amavisca se estrena (Amavisca gets his first); El Mundo Deportivo, 27 Απριλίου 1995 (Ισπανικά)
12. ↑  Italia ya ganó un Europeo a España en el 1996 (Italy has already won European Championships against Spain in 1996) Αρχειοθετήθηκε 2013-11-13 στο Wayback Machine.; Orgullo Bianconero, 18 Ιουνίου 2013 (Ισπανικά)
13. ↑  (Αγγλικά) Αϊτόρ Καράνκα – Επιδόσεις στις διοργανώσεις της FIFA
14. ↑  Karanka será el segundo entrenador que pidió Mourinho (Karanka will be the assistant coach requested by Mourinho); Diario AS, 6 Ιουνίου 2010 (Ισπανικά)
15. ↑  Aitor Karanka and Real Madrid part ways; Real Madrid News, 16 Ιουλίου 2013
16. ↑  Aitor Karanka: Middlesbrough name ex-Real Madrid man as boss; BBC Sport, 13 Νοεμβρίου 2013
17. ↑  Leeds United 2–1 Middlesbrough; BBC Sport, 23 Νοεμβρίου 2013
18. ↑  «Aitor Karanka: Middlesbrough risk dents Premier League dream». BBC Sport. 25 Απριλίου 2015.. Ανακτήθηκε στις 25 Απριλίου 2015.
19. ↑  Newsum, Matt (15 Μαΐου 2015). «Middlesbrough 3–1 Brentford». BBC Sport.. Ανακτήθηκε στις 20 Μαΐου 2015.
20. ↑  Shepka, Phil (25 Μαΐου 2015). «Middlesbrough 0–2 Norwich». BBC Sport.. Ανακτήθηκε στις 25 Μαΐου 2015.
21. ↑  «Aitor Karanka named Sky Bet Championship Manager of the Month». The Football League. 6 Φεβρουαρίου 2015.. Ανακτήθηκε στις 6 Φεβρουαρίου 2015.
22. ↑  David Karanka desvela que Aitor puede volver a Bilbao (David Karanka reveals Aitor may return to Bilbao); Diario AS, 20 Μαΐου 2002 (Ισπανικά)
23. ↑  33 años no son nada (33 years is nothing); La Verdad, 4 Οκτωβρίου 2011 (Ισπανικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αϊτόρ Καράνκα** |

* Προφίλ στο BDFutbol
* Στατιστικά εθνικής ομάδας
* Προφίλ από την Αθλέτικ Μπιλμπάο
* Αϊτόρ Καράνκα στην ιστοσελίδα National-Football-Teams.com